钦定古今图书集成/理学汇编/文学典/第083卷 > 叶祐之
## 钦定古今图书集成/理学汇编/文学典/第083卷 > 叶祐之

按《贵耳集》：元吉名祐之。仪矩峻洁，癯然玉树之清。家
素贫，典衣买书读，悟性理之学，诵诸尊宿语录，先后
次序数百言，洒洒可听。有《同庵文集》二十卷，卢蒲江
深尊敬之。作《喜雨》诗：“木叶临风皆好色，稻田流水亦
新声。”余舅子也，元吉姑子也。余不以兄事之，事之以
师礼。手抄诗一卷见授。自跋云：“李长吉有表弟，得长”
吉诗草，皆投之溷中，为长吉恃才傲物，故辱之。意余
以长吉待元吉也，“忍四十年之贫，烂醉而死。余哭之
独哀，不忍师道之已矣乎！”嘉禾有沈巩，字元吉，相颉
颃于苏、秀二州，皆为慈湖先生上弟。